als_Latn dik_Latn sag_Latn
Zbulohet shkaku i helmimit masiv në Peshkopi
Shkak për helmimin masiv në Peshkopi është mikrobi i Salmonelës. Kështu bën me dije Ministria e Shëndetësisë. Zv/ministrja e Shëndetësisë Mira Rakacolli, e gjetur pranë pacientëve deklaron se po punohet për të parë se nga është marrë ky mikrob, ndërsa siguroi se pacientët ndodhen në gjendje të mirë shëndetësore.
“Shkaku i këtij infeksioni është salmonela. Sot numri i të sëmurëve është shumë më i ulët se ditët e tjera. Lokali është kontrolluar një javë më parë dhe ka qenë sipas të gjitha parametrave. Edhe analiza e mostrave të ujit të pijshëm dhe depozitës kanë dalë të pakontaminuara”. – u shpreh Rakacolli.
Gjithashtu, mësohet se pacientët kanë qenë të afërt dhe kanë konsumuar ëmbëlsira nga e njëjta pastiçeri.
Numri i të helmuarve arriti kulmin dje kur mbi 100 perosna shfaqen shenja helmimi dhe një pjesë e madhe e tyre u shtruan në spital. Sipas mjekëve, rastët e helmimit kishin filluar të shfaqeshin qysh ditën e dielë.
Kujtojmë se para pak kohësh në portin e Durrësit u bllokuan rreth 29 ton mish pule për shkak se u zbuluar se kishin prani të mikrobit të Salmonelës.
als_Latn als_Latn als_Latn als_Latn als_Latn als_Latn